ไทยติดเชื้อ “โควิด” ใหม่ 19,851 คน ดับ 240 ราย ดันป่วยสะสมทะลุ 1 ล้าน!
“ศบค.” พบผู้ติดเชื้อโควิดใหม่ 19,851 ราย แบ่งเป็นผู้ติดเชื้อใหม่ 19,526 ราย และจากเรือนจำ 325 ราย รวมป่วยสะสมตั้งแต่เกิดการระบาดของไวรัสโควิด-19 ในประเทศ อยู่ที่ 1,009,710 ราย เสียชีวิต 240คน
20 ส.ค. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (20 ส.ค. 64) พบผู้ติดเชื้อรายใหม่รวม 19,851 ราย แบ่งเป็นผู้ติดเชื้อใหม่ 19,526 ราย และจากเรือนจำ 325 ราย มีผู้เสียชีวิต 240 ราย และรักษาหายกลับบ้านแล้ว 20,478 ราย ทำให้มีจำนวนผู้ป่วยยืนยันสะสมในประเทศระลอกใหม่อยู่ที่ 980,847 ราย (ตั้งแต่ 1 เมษายน) กำลังรักษา 205,079 ราย หายป่วยสะสมจำนวน 768,379 ราย (ตั้งแต่ 1 เมษายน)
อย่างไรก็ตามตั้งแต่เกิดการระบาดของไวรัสโควิด-19 ทำให้ยอดป่วยสะสมในประเทศไทย อยู่ที่ 1,009,710 รายแล้ว
